
MEGÁLLAPODÁS
(módosításokkal egységes szerkezetbe foglalva) 
amely létrejött egyrészről Martfű Város Önkormányzata (székhelye: Martfű, Szent István tér 1.) képviseletében  Dr. Papp Antal polgármester, másrészről a Dr. Szolga Ferenc fog- és szájbetegségek szakorvosa, egyéni vállalkozó, (székhelye: 1185 Budapest, Nagyszőlős utca 40.
) adószáma: 68336145-1-36) között, az alábbi feltételekkel:
1. Előzmény:

Martfű Város Önkormányzata 1997. augusztus 1-jétől érvényes, a FOG-DA 2003 Egészségügyi és Kereskedelmi BT-vel (képviselője: Dr. Szolga Ferenc) egészségügyi szolgáltatás nyújtására vonatkozó megállapodást kötött a Martfű város I. számú fogorvosi körzetének egészségügyi alapellátása biztosítására.

A megállapodás Dr. Szolga Ferenc kezdeményezésére 2017. augusztus 31-i hatállyal közös megegyezéssel megszűnik, mivel a továbbiakban egyéni vállalkozóként kívánja a tevékenységét ellátni.
Mindezek alapján a jelen megállapodás a FOG-DA 2003 Egészségügyi és Kereskedelmi BT-vel 2017. augusztus 31-ig hatályban lévő megállapodással szorosan összefügg és együttesen alkalmazandó.
2. Felek megállapodnak abban, hogy 2017. szeptember 1-től kezdődően Martfű város I. számú fogorvosi körzetében a fogorvosi alapellátás feladatait területi ellátási kötelezettséggel Dr. Szolga Ferenc egyéni vállalkozó - mint egészségügyi szolgáltató - látja el a vonatkozó jogszabályi feltételeknek megfelelően.

A területi ellátási kötelezettség utcajegyzéke a megállapodás melléklete.
3. A fogorvosi alapellátást az egészségügyi szolgáltató a személyes ellátásra kötelezett orvos, Dr. Szolga Ferenc – orvosi nyilvántartási száma: 30816 - közreműködésével látja el.

4. A területi ellátási kötelezettséget Dr. Szolga Ferenc egyéni vállalkozó biztosítja azzal, hogy a hozzá bejelentkezett személyekkel azonos ellátásban részesíti a körzetében lakó és más orvost választó biztosítottakat is, ha azok választott orvosukat felkeresni nem tudják.
5. Az I. számú fogorvosi körzet rendelési ideje:

páros hét:                                            páratlan hét:

hétfő: 8,00-14,00
óráig


hétfő: -

kedd: 14,00-19,00
 óráig

          kedd: 13,00-20,00 óráig
szerda: 8,00-13,00 óráig


szerda: 7,00-13,00 óráig
csütörtök: 14,00-19,00 óráig
          csütörtök: 13,00-20,00 óráig
péntek: 8,00-13,00 óráig


péntek: 7,00-13,00 óráig
6. Felek megállapodnak abban, hogy Dr. Szolga Ferenc egyéni vállalkozó iskola-fogászati alapellátási feladatokat lát el. Az iskola-fogászati alapellátást a rendelkezésére bocsátott Martfű, Gesztenye sor 8. szám alatti fogászati rendelőben végzi. 
7. Martfű Város Önkormányzata az I. számú fogorvosi körzet fogorvosi alapellátási feladatai ellátásához térítésmentesen biztosítja Dr. Szolga Ferenc egyéni vállalkozó részére a Martfű, Gesztenye sor 8. szám alatti Egészségügyi Központban lévő 23,05 négyzetméter alapterületű fogászati rendelő helyiséget, valamint a hozzátartozó betegváró és szociális helyiségeket, s annak vagyonvédelmét.
8. Az Önkormányzat vállalja a fenti rendelő és kiegészítő helyiségek működtetését, (fűtés, világítás, víz-szennyvízszolgáltatás, szemétszállítás, takarítás) melynek költségeihez Dr. Szolga Ferenc egyéni vállalkozó a Martfű Város Önkormányzatának Képviselő-testülete által külön döntésben meghatározott – és folyamatosan felülvizsgált – mértékben járul hozzá, és a működtetési költséget számla alapján az Önkormányzatnak megtéríti.
9. A felek megállapodnak, hogy a használatba vett épület műszaki meghibásodásából eredő üzemeltetési költség többletet (pl: csőtörés, elfagyás) az Önkormányzat, mint az épület tulajdonosa köteles viselni. Az Önkormányzat gondoskodik továbbá a rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes, vagy részleges cseréjével járó munkák elvégzéséről.
10. Felek megállapodnak abban, hogy Martfű Város Önkormányzata a külön rendeletben meghatározott minimum feltételhez szükséges, a FOG-DA 2003. Egészségügyi Szolgáltató BT számára térítésmentesen rendelkezésre bocsájtott eszközöket Dr. Szolga Ferenc egyéni vállalkozó részére átadja, aki a továbbiakban is használja és vállalja, hogy a későbbiekben a szükséges eszközöket saját erőből biztosítja, illetve saját felelősségi körében gondoskodik az eszközök működőképes rendelkezésre állásáról. 
Az egészségügyi szolgáltató, Dr. Szolga Ferenc egyéni vállalkozó által vásárolt eszközök a továbbiakban a saját tulajdonát képezik, kivéve azok az eszközök, amelyeket a minimum feltétel pótlására szerzett be. A minimum eszközök pótlására javításra szolgáló eszközök az Önkormányzat tulajdonát képezik. A továbbiakban nem használt, vagy lejselejtezett eszközöket pedig az Önkormányzat részére visszaadja.
11.  Felek megállapodnak, hogy Martfű Város Önkormányzata - leltár szerint – térítésmentes használatra átadja a fenti rendelő berendezési tárgyait. 
12.  Dr. Szolga Ferenc egyéni vállalkozó vállalja, hogy a részére térítésmentesen rendelkezésre bocsátott berendezési tárgyak, felszerelések, eszközök állagát megóvja, vállalja, hogy a külön jogszabályban meghatározott minimum feltételekhez szükséges eszközök, műszerek karbantartásának költségeit átvállalja.
13. Dr. Szolga Ferenc egyéni vállalkozó vállalja, hogy saját költségén biztosítja a fogorvosi alapellátás ellátásához szükséges fogyóanyagokat.
14.  Felek megállapodnak, hogy az I. számú fogorvosi körzet betegellátását Dr. Szolga Ferenc egyéni vállalkozó folyamatosan biztosítja, akadályoztatása, tartós távolléte esetén helyettesítéséről és a helyettesítés költségeiről gondoskodik.
15. Dr. Szolga Ferenc egyéni vállalkozó vállalja, hogy a I. számú fogorvosi körzetben a zavartalan betegellátáshoz szükséges szakdolgozókat saját költségén biztosítja, gondoskodik a munkájuk ellátásához szükséges szakmai továbbképzésükről, távollétükben helyettesítésükről.
16. Felek megállapodnak, hogy a I. számú fogorvosi körzet háziorvosi feladatainak ellátásához szükséges megállapodásban rögzítetteken túl az Önkormányzat anyagi kötelezettséget nem vállal, az ellátást végző esetleges csődje esetén minden kötelezettség Dr. Szolga Ferenc egyéni vállalkozót terheli. 
17. Az Önkormányzat kártalanítási kötelezettséggel tartozik a körzetmódosítás miatt bekövetkezett, háziorvost ért kár estén, melynek megállapításánál figyelembe kell venni a háziorvosi szolgáltató által a finanszírozása keretében a változás évét megelőző évben kapott egy éves összeget.

 

18. Az Önkormányzat a megállapodást – indoklással – felmondja, ha a háziorvos a megállapodásban vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat, vagy a háziorvos önálló egészségügyi tevékenység végzésére való jogosultságát bármely okból elveszíti.
19. Jelen megállapodás 2017. szeptember 1. napjától határozatlan időre, de minimum 2022. augusztus 31-ig kerül megkötésre. A felek a megállapodást 6 hónapos felmondási idővel írásban mondhatják fel.
A megállapodásban foglaltak módosítását bármelyik fél, bármikor kezdeményezheti.

20. A jelen megállapodásban nem rögzített kérdésekben a mindenkori jogszabályok az irányadók. 

M a r t f ű, 2019. július 18.
……………………………………….                      ……………………………………….
Dr. Papp Antal                                            Dr. Szolga Ferenc
polgármester                                                egyéni vállalkozó
Ellenjegyzem:
…………………..

Szász Éva jegyző
� Hatályba lép: 2019. június 1. 

